Elche Club de Fútbol

O **Elche Club de Fútbol, S.A.D.** (en valenciano: *Elx Club de Futbol*) é un club de fútbol español con sede social na cidade de Elx (Alacant). Foi fundado en 1923 e compite na Segunda División. O seu terreo de xogo é o Estadio Martínez Valero, con capacidade para 31.388 espectadores.

## Historia 
O Elche Football Club foi fundado en 1923, coa unión de varios clubs da cidade, entre eles o *Illice*, o *Sporting* e o *Gimnástica de Elche*. Na tempada 1958–59 logra o seu primeiro ascenso a 1ª División, manténdose nesta categoría durante doce tempadas consecutivas. O seu maior éxito conségueo na tempada 1968–69 cando accede á final da Copa do Xeneralísimo, (actual Copa do Rei), proclamándose subcampión contra o Athletic Club.

## Uniforme 
* **Primeiro equipamento**: Camiseta branca cunha franxa horizontal verde, pantalón branco e medias brancas.
* **Segundo equipamento**: Camiseta negra, pantalón negro e medias negras.

## Estadio 
O **Estadio Martínez Valero**, foi inaugurado o 8 de setembro de 1976, substituíndo ao antigo campo de Altabix (1926). Obra do arquitecto Juan Boix Matarredona, é na actualidade o maior recinto deportivo da provincia de Alacant. Conta cun aforamento de 41.000 localidades, divididas en dúas gradarías. Ten unha altura de 18 metros e un peso de 100 millóns de quilos. O terreo de xogo ten unhas dimensións de 108 metros de longo por 70 de ancho, e o aparcadoiro pode albergar 2.184 vehículos. O Martínez Valero dispón dun sistema de vixilancia por cámaras, unha rede de altofalantes e dous videomarcadores, situados nos aneis norte e sur do estadio.

[miniatura|centro|600px|[Estadio Martínez Valero en Elx.]]

O partido inaugural foi Elche C.F. - Selección de México, onde empataron a tres. Os goles do Elche C.F nese partido conseguíronos Finarolli, Orellana e Gómez Voglino. Ademais, nel xogouse a final da Copa do Rei da tempada 2002/03. Formou parte dos estadios onde levaron a cabo os partidos da Copa Mundial de Fútbol de 1982.

O Elche Club de Fútbol dispuxo doutros estadios, como o *El Clot*, *El Cementerio*, *Stadium de Elche* (Campo de Don Jeremías) e do *Altabix*.

## Datos do club 
[miniatura|300px|Visión do [Estadio Martínez Valero|Martínez Valero nun partido do trofeo Festa d'Elx entre o Elche CF e o FC Barcelona en 2003.]]

* **Tempadas en 1ª**: 22 (Incluída a 2020/21)
** **Mellor posto**: 5º (tempada 1963-64)
* **Tempadas en 2ª**: 37
** **Mellor posto**: 1º (tempadas 1958-59 e 2012-13)
* ** Tempadas en 2ªB**: 7
** **Mellor posto**: 2º (tempada 1996-97)
* **Tempadas en 3ª**: 19 
** **Mellor posto**: 1º (tempada 1957-58)
* **Posto na Clasificación histórica de Primeira división**: 23º

### Denominacións 
* **Elche Football Club** (1923–1939)
* **Elche Club de Fútbol** (1939–1997)
* **Elche Club de Fútbol Sociedad Anónima Deportiva** (Desde 1997)

## Xogadores 
:*Categoría principal: Xogadores do Elche CF.*
### Cadro actual 
*Datos do 31 de xaneiro de 2014*

 12px|Capitán

### Cedidos 
## Palmarés 
### Torneos nacionais 
* **Segunda División (2)**: 1958−59, 2012−13
* **Terceira División (7)**: 1940−41, 1943−44, 1944−45, 1947−48, 1954−55, 1956−57, 1957−58
* Subcampión da Copa do Xeneralísimo (1): 1968−69
* Subcampión da Copa RFEF (1): 1999−00
* Subcampión da Segunda División (2): 1972−73, 1987−88
* Subcampión da Segunda División B (1): 1996−97
* Subcampión da Terceira División (6): 1929−30, 1932−33, 1933−34, 1945−46, 1946−47, 1948−49

### Torneos amigables 
* '''Trofeo Festa d'Elx** (25): 1961, 1962, 1963, 1965, 1968, 1972, 1973, 1976, 1977, 1978, 1980, 1981, 1982, 1987, 1988, 1992, 1993, 1994, 1996, 1997, 2005, 2006, 2009
* **Trofeo Carabela de Plata** (2): 1999, 2007
* **Trofeo Ciudad de Alcoy** (1): 2008
* **Trofeo Puma** (1): 2009
* **Trofeo Concepción Arenal** (1): 1978

### Distincións especiais 
* **Trofeo Antuerpen** (1): 1966-67

## Filial 
O **Elche Ilicitano'* é o equipo filial do Elche Club de Fútbol, chamado nas súas orixes *Club Deportivo Ilicitano''. Fundouse en 1932 coa intención de servir como canteira para o primeiro equipo. Actualmente milita no grupo IV da Rexional Preferente da Comunidade Valenciana. Na década de 1960 chegou a xogar en 2ª división.

## Notas 
## Véxase tamén 
### Ligazóns externas 
* Sitio web oficial do Elche
* Fundación do Elche
* Web do fútbol base de Elche